UNDERVISNING

=== 

På Drammen vgs har vi hatt flere vellykkede redesignoppgaver som kan være verdt å dele:



 * Forutsetninger:** Lag en "klesbank". Lærere og elever tar med hjemmefra likt og ulikt til dette. Det er lov å kjøpe til småtteri for å få den rette "looken". Hos oss finnes pt seks symaskiner til disposisjon,- så derfor har vi hatt disse oppgavene som gruppeoppgave. 3 elever i gruppa fungerer best. Plaggene blir laget for å passe en i gruppa. På den måten kan en også få et brukbart resultat uten å bruke alt for mye tid.


 * Tema:** Vi har valgt å bygge oppgavene rundt temaer som elevene har vært med på å bestemme. Vg3 hadde uniformer: Hekseskole, Moteskole, Sportsfreakskole, Burlesk-skole, Militærakademi, Politiskole osv, osv. Vg 1 ønsket en oppgave med utgangspunkt i følelser: Sorg, kjærlighet, lekenhet, lykke, sinne, makt... Elevene trakk temaer og byttet innbyrdes hvis de var misfornøyd.


 * Utførelse:** Oppgavene har lagt vekt på at elevene skal bruke kreativitet, og mindre vekt på at plagget skal ha evig liv etter //**Catwalken**// som har vært en storslått og viktig avslutning på perioden. Catwalk gir mulighet for elever til å eksponere seg på en helt ny måte! En kan gjerne invitere gjester!! Vi har brukt moodboard/inspirasjonsbrett, logg, skisser og muntlig framlegg med begrunnelse av valg. I tillegg har vi hatt krav om å redegjøre for en eller annen side ved ressursbruk og miljøaspektet.

I vg3 var det et krav at alle skal være igjennom en liten syskole. I vg1 fordelte elevene oppgaver seg i mellom, slik at alle i gruppa har fått gjøre noe de liker.

Her er Vg1oppgaven utformet og laget av elevene:



For den som skal jobbe med redisign av klær,- men hater å sy (som tinabi) så kan en jo la seg inspirere av [|den greske antikkens]klesplagg. Her er anledning til gjenbruk av gardiner, laken, duker.......

**Lier vgs. Design og håndverk ** Design og håndverk ved Lier vgs. har vi hatt et vellykket prosjekt i arbeid med hodeplagg/hodebekleding. Oppgaven kan arbeides med i produksjonstimene og i faget prosjekt til fordypning modistfaget. Elevene har tatt med seg gjenbruksmaterialer hjemmefra. Elevene har fått en skulderpute utdelt som basis for et festemateriale. Som oppstart på arbeidet med å tenke tredimensjonal form fikk de i oppdrag å teste papirstrimler som skulle formes tredimensjonalt til et hodeplagg. Dette var forarbeide og inspirasjon før de startet i et annet tekstilt materiale. Dette var en fri og eksperimenterende oppgave der man ikke trenger spesielle kunnskaper om symaskin. Her lekte elevene med ulike materialer. Oppgaven kan også utvides til design og håndverkshistorie ved at eleven setter seg inn i hodeplaggenes historie opp i gjennom tidene og knytter det videre til drakthistorien. Som inspirasjon kan man vise musikkvideoer og studentene vi hadde i skoleåret 2009 viste en av Lady Gagas inspirerende musikkvideoer. En fri, inspirerende og artig oppgave for elevene som endte med en utstilling hvor elevene brukte sine frisørhoder og friserte med en tilpasning til hodeplagget.